## Anexa nr. 6 la Procedură

## CONTRACT DE FINANȚARE

## NR. ………./……………..

**Art. 1. Părţile contractului:**

**1. Ministerul Culturii, cu sediul în Bucureşti, Bd. Unirii, nr. 22, sector 3, cod poştal 030833, Cod fiscal 4192812, contul nr. RO94TREZ23A675000550118X deschis la Activitatea Trezorerie şi Contabilitate Publică a Municipiului Bucureşti, reprezentat prin dna. ...........*,* Ministrul Culturii şi dna. ...............*,* director al Direcţiei Economice, denumit în continuare FURNIZOR**

**şi**

**2. ………………………………………………………………………………, cu sediul in …………………….., cod fiscal………..,telefon …………….., fax……………., e-mail……………… Cont Bancar ………………., deschis la ……………….., reprezentată prin ………………………………, funcția……………, în calitate de BENEFICIAR**,

prin liberul acord de voinţă, precum şi în conformitate cu legislaţia aplicabilă, încheie prezentul Contract de finanțare.

**Art. 2. Legislaţia aplicabilă:**

La încheierea şi pentru aplicarea prezentului Contract sunt avute în vedere, dar fără a se limita la acestea, prevederile:

* Regulamentul (UE) nr. 1407/2013 al Comisiei din 18 decembrie 2013 privind aplicarea art. 107 și art. 108 din Tratatul privind funcționarea Uniunii Europene ajutoarelor *de minimis*, publicat în Jurnalul Oficial al Uniunii Europene nr. L352/1 din 24 decembrie 2013;
* Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii Concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare;
* Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Hotărârea Guvernului nr. 90/2010 privind organizarea și funcționarea Ministerului Culturii, cu modificările și completările ulterioare;
* Ordinul Ministrului Culturii nr. 2817/2020 pentru aprobarea Regulamentului de organizare și funcționare a Ministerului Culturii, cu modificările și completările ulterioare;
* Ordinului Ministrului Culturii nr. 3453/04.11.2022 pentru aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările și completările ulterioare;
* Ordinului Președintelui Consiliului Concurenței nr. 441/2022 pentru punerea în aplicare a Regulamentului privind procedurile de monitorizare a ajutoarelor de stat şi de minimis, precum și ale Ordinului Președintelui Consiliului Concurenței nr. 386/2020 pentru punerea în aplicare a Instrucțiunilor privind procedura de calculare a dobânzii în cazul ajutorului de stat sau de minimis care trebuie rambursat sau recuperat;

**Art. 3. Durata contractului de finanțare**

**3.1**. Perioada de valabilitate a prezentului contract, prin care vor fi acordate ajutoare *de minimis,* este de la data semnării de către părțile contractante până la data de 31 decembrie 2023.

**3.2.** Data până la care se vor efectua plățile ajutorului *de minimis* este cel târziu 30 iunie 2024, în limita creditelor bugetare.

**Art. 4. Obiectul contractului şi scopul acordării finanțării**

**4.1.** **Obiectul contractului** – acordarea ajutorului de minimis sub formă de grant ,în temeiul prevederilor Schemei de ajutor *de minimis* pentru sectorul cultural independent, în vederea finanțării nerambursabile a sectorului cultural independent în perioada 2023-2024, Anexă la Ordinul Ministrului Culturii nr. 3453/2022, cu modificările și completările ulterioare, denumită în continuare Schema, precum și ale OMC nr. ............ de aprobare a Procedurii de implementare a Schemei de ajutor minimis prevăzută de Ordinul ministrului culturii nr. 3453/2022, cu modificările și completările ulterioare, pentru sectorul cultural independent, în vederea finanțării nerambursabile a sectorului cultural independent în perioada 2023-2024.

4.2. Beneficiarul primeşte un grant reprezentând maximum 20% din baza de calcul, rezultată din desfășurarea activităților aferente codurilor CAEN prevăzute la art. 8 alin. (2) lit. c) din Schemă, în anul 2020 comparativ cu anul 2019, dar nu mai mult de echivalentul în lei al sumei de 200.000 euro la nivel de întreprindere, calculată pe durata ultimilor 3 ani fiscali (anul fiscal în curs și doi ani fiscali anteriori). Cifrele utilizate trebuie să fie brute, înainte de deducerea impozitelor sau altor taxe.

4.3. Baza de calcul al ajutorului reprezintă diferența dintre cifra de afaceri obținută din activitatea eligibilă aferentă anului 2019 și cifra de afaceri obținută din activitatea eligibilă aferentă anului 2020;

4.4. Baza de calcul al ajutorului pentru codul CAEN 4791 și codul CAEN 7990, limitată la intermedierea vânzării de bilete online pentru evenimente culturale și/sau artistice reprezintă diferența dintre valoarea comisionului încasat în anul 2019 și valoarea comisionului încasat în anul 2020.

4.5. Baza de calcul al ajutorului pentru codul CAEN 4690 și codul CAEN 4761, limitată exclusiv la vânzarea cărților, realizată prin librării operate în spații fizice accesibile publicului larg, reprezintă diferența dintre cifra de afaceri aferentă acestei categorii de vânzări pentru anul 2019 și cifra de afaceri aferentă acestei categorii de vânzări pentru anul 2020;

**Art. 5. Valoarea contractului de finanțare**

* 1. Finanțarea totală acordată în baza prezentului Contract este de .............. lei, valoare aprobată în urma verificării administrative şi de eligibilitate. .
  2. Plata către Beneficiar se va efectua în două tranșe. Prima tranșa nu va depăși 50% din valoarea grantului eligibil.
  3. Intensitatea ajutorului care va fi acordat fiecărui beneficiar este de maximum 100%, aplicată la grantul calculat conform Schemei aprobate.
  4. Cursul de schimb utilizat pentru stabilirea cuantumului ajutorului a de minimis acordat în baza prezentei Scheme este cursul InforEuro din luna semnării contractului de finanțare.
  5. Contractarea se face în limita creditelor de angajament alocate cu această destinaţie.
  6. Dacă valoarea însumată a cererilor de finanțare aprobate depășește valoarea bugetului aprobat al Schemei, plata către fiecare beneficiar se va face proporțional, prin aplicarea la valoarea grantului eligibil a procentului rezultat din raportarea bugetului schemei la valoarea totală a cererilor aprobate.

**Art. 7. Drepturile și obligațiile Furnizorului ajutorului de minimis**

**7.1. Drepturile Furnizorului ajutorului de minimis:**

* + 1. Dreptul de a solicita rapoarte, documente, informații cu privire la modul de utilizare a ajutorului de minimis și la activitatea desfășurată.
    2. Dreptul de a avea acces la sediul Beneficiarului ajutorului de minimis, de a efectua controlul privind modul de utilizare a finanțării și modul de desfășurare a achizițiilor și dreptul de a i se pune la dispoziție de către Beneficiarul ajutorului de minimis toate documentele solicitate.
    3. Dreptul de solicita Beneficiarului ajutorului de minimis restituirea întregii sume acordate în cazul în care Beneficiarul ajutorului de minimis nu își îndeplinește obligațiile prevăzute la art. OBLIGAȚIILE BENEFICIARULUI din prezentul contract.
    4. Ministerul Culturii va încheia un protocol de colaborare cu Ministerul Finanțelor și Agenția Națională de Administrare Fiscală, având ca obiect verificarea valorii cifrei de afaceri realizate/încasărilor realizate din activitățile desfășurate conform codurilor CAEN eligibile.
    5. Furnizorul ajutorului *de minimis* monitorizează respectarea condițiilor de eligibilitate pe toată durata de derulare a Contractului, iar în situația în care constată nerespectarea acestora, întreprinde toate demersurile necesare pentru recuperarea ajutorului acordat, inclusiv a dobânzilor aferente, calculate conform prevederilor legislației incidente. Recuperarea ajutorului *de minimis* se va efectua potrivit prevederilor Ordonanței de urgență a Guvernului [nr. 77/2014](https://lege5.ro/App/Document/gqydqobshe/ordonanta-de-urgenta-nr-77-2014-privind-procedurile-nationale-in-domeniul-ajutorului-de-stat-precum-si-pentru-modificarea-si-completarea-legii-concurentei-nr-21-1996?d=2022-02-13) privind procedurile naționale în domeniul ajutorului de stat, precum și pentru modificarea și completarea Legii concurenței [nr. 21/1996](https://lege5.ro/App/Document/he3dmmjvgy/legea-concurentei-nr-21-1996?d=2022-02-13), aprobată cu modificări și completări prin Legea [nr. 20/2015](https://lege5.ro/App/Document/gu4dknjtgm/legea-nr-20-2015-pentru-aprobarea-ordonantei-de-urgenta-a-guvernului-nr-77-2014-privind-procedurile-nationale-in-domeniul-ajutorului-de-stat-precum-si-pentru-modificarea-si-completarea-legii-concurent?d=2022-02-13), cu modificările și completările ulterioare.
  1. **Obligațiile Furnizorului schemei de ajutor de minimis:**
     1. În vederea acordării ajutorului *de minimis*, reprezentanții Furnizorului au obligația să verifice următoarele:

a) îndeplinirea condițiilor de eligibilitate;

b) existența raportului de expertiză contabilă, semnat electronic de expertul contabil, sau a raportului de audit, semnat electronic de auditorul financiar;

c) corespondența dintre baza de calcul anuală obținută din activitatea eligibilă aferentă anilor 2019 și 2020, declarată pe propria răspundere de către aplicant în formularul de înscriere, cu valorile calculate, certificate și asumate de către expertul contabil sau de către auditorul financiar;

d) faptul că solicitantul nu înregistrează obligații fiscale restante și alte creanțe bugetare administrate de organul fiscal central, definit potrivit art. 1 [pct. 31](https://lege5.ro/App/Document/g4ztkmrygm/codul-de-procedura-fiscala-din-2015?pid=329566896&d=2022-02-13#p-329566896) din Legea [nr. 207/2015](https://lege5.ro/App/Document/g4ztkmrygi/legea-nr-207-2015-privind-codul-de-procedura-fiscala?d=2022-02-13) privind Codul de procedură fiscală, cu modificările și completările ulterioare. În acest sens, furnizorul ajutorului *de minimis* va extrage, din oficiu, certificatele de atestare fiscală, în mod automat, prin aplicația informatică PATRIMVEN. În cazul în care se înregistrează astfel de obligații restante, beneficiarul se obligă să le achite din ajutorul de minimis acordat, conform prevederilor legale.

**7.2.2.** Dacă se constată de către Furnizor că la înscriere aplicantul a făcut declarații incomplete, nereale sau neconforme cu realitatea, Furnizorul dispune recuperarea ajutorului *de minimis*, pentru motivul nerespectării condițiilor de acordare, în conformitate cu dispozițiile [art. 39](https://lege5.ro/App/Document/gqydqobshe/ordonanta-de-urgenta-nr-77-2014-privind-procedurile-nationale-in-domeniul-ajutorului-de-stat-precum-si-pentru-modificarea-si-completarea-legii-concurentei-nr-21-1996?pid=309884695&d=2022-02-13#p-309884695) din Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței [nr. 21/1996](https://lege5.ro/App/Document/he3dmmjvgy/legea-concurentei-nr-21-1996?d=2022-02-13), aprobată cu modificări și completări prin Legea [nr. 20/2015](https://lege5.ro/App/Document/gu4dknjtgm/legea-nr-20-2015-pentru-aprobarea-ordonantei-de-urgenta-a-guvernului-nr-77-2014-privind-procedurile-nationale-in-domeniul-ajutorului-de-stat-precum-si-pentru-modificarea-si-completarea-legii-concurent?d=2022-02-13), cu modificările și completările ulterioare.

**7.2.3.** Furnizorul finanțării nerambursabile are obligația de a monitoriza permanent ajutoarele de minimis acordate, aflate în derulare, și de a dispune măsurile care se impun în cazul încălcării condițiilor impuse prin schema de ajutor de minimis sau prin legislația națională ori europeană aplicabilă la momentul respectiv;

* + 1. Obligația de a verifica periodic, conform prevederilor legale, modul de utilizare a ajutorului acordat si de desfășurare a activității.
    2. Ministerul Culturii, în calitate de Furnizor de ajutor *de minimis*, are obligația de a transmite Consiliului Concurenței toate datele și informațiile necesare pentru monitorizarea ajutoarelor de stat/*de minimis* la nivel național, în formatul și în termenul prevăzut de [Regulamentul](https://lege5.ro/App/Document/geydsmjtgq/regulamentul-privind-procedurile-de-monitorizare-a-ajutoarelor-de-stat-din-20062007?d=2022-02-13) privind procedurile de monitorizare a ajutoarelor de stat și de minimis, pus în aplicare prin Ordinul președintelui Consiliului Concurenței [nr. 441/2022](https://lege5.ro/App/Document/geydonrvgq/ordinul-nr-175-2007-pentru-punerea-in-aplicare-a-regulamentului-privind-procedurile-de-monitorizare-a-ajutoarelor-de-stat?d=2022-02-13), precum și datele și informațiile necesare pentru întocmirea inventarului ajutoarelor de stat/*de minimis* și a rapoartelor și informărilor necesare îndeplinirii obligațiilor României în calitate de stat membru al Uniunii Europene.
    3. Ministerul Culturii are obligația încărcării în Registrul general al ajutoarelor de stat acordate în România - RegAS a plăților efectuate în baza prezentului Contract și a eventualelor recuperări, în conformitate cu prevederile Ordinului președintelui Consiliului Concurenței [nr. 437/2016](https://lege5.ro/App/Document/gezdimrygiya/ordinul-nr-437-2016-pentru-punerea-in-aplicare-a-regulamentului-privind-registrul-ajutoarelor-de-stat?d=2022-02-13) pentru punerea în aplicare a [Regulamentului](https://lege5.ro/App/Document/gezdimrygiyq/regulamentul-privind-registrul-ajutoarelor-de-stat-din-21062016?d=2022-02-13) privind registrul ajutoarelor de stat.
    4. Ministerul Culturii, în calitate de Furnizor de ajutor *de minimis*, publică informațiile relevante cu privire la ajutorul individual acordat în temeiul prezentului Contract pe site-ul web al instituției și asigură furnizarea informațiilor către Consiliul Concurenței în vederea publicării pe site-ul dedicat ajutoarelor de stat, în termen de 12 luni de la data acordării.
    5. Furnizorul de ajutor va realiza şi menţine o evidenţă a ajutoarelor acordate în baza Schemei, astfel încât să fie posibilă identificarea valorii, momentului acordării, modalităţii de acordare, provenienţei finanţării, duratei şi metodei de calcul al ajutoarelor acordate. Această evidenţă va fi păstrată la Furnizorul de ajutor de stat timp de 10 ani de la data ultimei alocări în cadrul Schemei.

**Art. 8. Drepturile și obligațiile Beneficiarului ajutorului de minimis.**

* 1. Acordarea ajutorului de minimis în cuantumul prevăzut la art. 5, cu respectarea specificațiilor menționate la art.5.1 din prezentul Contract de finanțare, prin primirea eșalonată de fonduri pe bază de documente justificative transmise Furnizorului finanțării nerambursabile, până la acoperirea integrală a cuantumului prevăzut la art. 5 din prezentul Contract de finanțare.
  2. Deschiderea de conturi la bănci sau trezorerie, conform solicitărilor Furnizorului de finanțare nerambursabilă și prezentarea dovezii pentru deschiderea de cont, înainte de virarea primei tranșe din ajutorul de minimis.
  3. Asigurarea accesului la sediul Beneficiarului a reprezentanților Furnizorului și a persoanelor împuternicite de Furnizorul ajutorului de minimis sau Consiliul Concurenței, în scopul de a efectua controlul privind modul de utilizare a finanțării, precum şi punerea la dispoziția acestora a documentelor solicitate.
  4. Transmiterea tuturor datelor, informațiilor şi documentelor solicitate de Furnizorul ajutorului de minimis sau de Consiliul Concurenței, în termenele stabilite de aceștia.
  5. Păstrarea unei evidențe detaliate a ajutorului de minimis primit în baza prezentului Contract, pe o durată de cel puțin 10 ani de la data primirii ultimei tranșe de finanțare, alături de obligația de a pune la dispoziția Consiliului Concurenței această evidență ori de câte ori le este solicitată. Această evidență trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de minimis.
  6. Raportarea către Furnizor a tuturor datelor și informațiilor necesare pentru monitorizarea ajutorului de minimis, în formatul pus la dispoziție de Furnizor.
  7. Depunerea la organele competente a rapoartelor anuale/documentelor privind evidențierea ajutorului de minimis, potrivit legislației privind ajutorul de minimis.
  8. Restituirea întregii valori a ajutorului de minimis primit în situația nerespectării condițiilor de acordare a ajutorului, inclusiv dobânda aferentă.
  9. Asigurarea perioadei de sustenabilitate de minimum 6 luni. Perioada de sustenabilitate presupune continuarea funcționării afacerii și poate fi contabilizată pe perioada implementării proiectului sau după finalizarea implementării;
  10. Beneficiarul de ajutor de minimis are obligaţia de a respecta prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale si protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația naționala prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificarile si completarile ulterioare.
  11. În situaţia în care, pe perioada contractuală beneficiarul ajunge în situaţia de închidere operaţională, faliment, dizolvare sau insolvenţă, se va proceda la recuperarea ajutorului de minimis acordat.

**Art. 9. Modalitatea de acordare a ajutorului de minimis/ Plăţi şi reguli privind transferul de sume aferente ajutorului de minimis**

* 1. Pentru a beneficia de finanţare nerambursabilă, Beneficiarul de ajutor de minimis va da o declaraţie privind ajutoarele de minimis primite de întreprinderea unică în acel an fiscal şi în ultimii doi ani fiscali (fie din surse ale statului sau ale autorităţilor locale, fie din surse comunitare).
  2. Furnizorul finanțării nerambursabile va acorda un ajutor *de minimis* după ce va verifica îndeplinirea condițiilor de eligibilitate prevăzute în Schemă precum și că suma totală a ajutoarelor *de minimis* primite de întreprinderea unică pe parcursul unei perioade de trei ani consecutivi (ultimii 2 ani fiscali şi anul fiscal în curs), fie din surse ale statului sau ale autorităţilor locale, fie din surse comunitare, cumulată cu valoarea alocării financiare acordate în conformitate cu prevederile Schemei, nu depăşeşte pragul de 200.000 Eur, echivalent în lei, pe baza Declarației întreprinderii/ întreprinderii unice privind cumulul ajutoarelor de stat/de minimis, completate de beneficiar.
  3. Ajutoarele *de minimis* acordate în cadrul Schemei nu se vor cumula cu alte ajutoare de stat, în sensul art. 107 (1) din Tratatul de funcţionare al Uniunii Europene, acordate pentru aceleași costuri eligibile, dacă un astfel de cumul generează o intensitate a ajutorului de stat care depășește intensitatea maximă stabilită în fiecare caz în parte printr-un regulament privind exceptările în bloc sau printr-o decizie adoptată de Comisia Europeană.
  4. Furnizorul va acorda ajutorul *de minimis* sub forma grantului după ce va verifica, inclusiv prin introducerea informațiilor din declarația pe proprie răspundere a Beneficiarului în sistemul RegAS, dacă suma totală a ajutoarelor *de minimis* primite de acesta pe parcursul unei perioade de trei ani fiscali -2 ani fiscali încheiați anteriori și anul fiscal în curs-, nu depășește pragul de 200.000 Euro, echivalent în lei.
  5. În cazul în care valoarea totală a ajutoarelor *de minimis* acordate unei întreprinderi pe o perioadă de trei ani consecutivi -valoarea pe doi ani anterior cumulată cu valoarea alocării financiare acordate în conformitate cu prevederile Schemei în anul în curs- depășește pragul de 200.000 Euro, echivalent în lei, Beneficiarul nu poate accesa prevederile Schemei.
  6. În cazul în care, prin acordarea unor noi ajutoare *de minimis,* s-ar depăși plafonul maxim menționat anterior, întreprinderea poate beneficia, dacă solicită acest lucru, de prevederile Schemei doar pentru acea fracțiune din ajutor care, cumulată cu restul ajutoarelor *de minimis* primite anterior, nu depășește plafonul menționat la art. 8.4.
  7. Beneficiarul de ajutor *de minimis* poate prezenta dovezi conform cărora a fost rambursat un ajutor de minimis primit anterior, sau o parte din acesta, astfel încât prin noul ajutor solicitat să nu se depășească plafonul menționat la alineatul precedent.
  8. Ajutorul *de minimis* acordat nu se va cumula cu alte ajutoare de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare pentru capital de risc, dacă un astfel de cumul ar depăși intensitatea sau valoarea maximă relevantă a ajutorului de stat stabilită pentru condițiile specifice ale fiecărui caz de un regulament sau o decizie de exceptare pe categorii adoptată de Comisie. Ajutoarele *de minimis* care nu se acordă pentru costuri eligibile specifice sau nu sunt legate de aceste costuri pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.
  9. Ajutoarele *de minimis* acordate în conformitate cu Regulamentul (UE) nr. 1407/2013 pot fi cumulate cu ajutoarele *de minimis* acordate în conformitate cu Regulamentul (UE) nr. 360/2012 al Comisiei din 25 aprilie 2012 privind aplicarea articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general, în limita plafonului de 500.000 Euro.
  10. Ajutorul *de minimis* se consideră acordat la data semnării prezentului contract de finanțare.
  11. Contractul de finanțare, precum și toate drepturile și obligațiile decurgând din executarea acestuia, nu pot face obiectul cesiunii totale sau parțiale, novației, subrogației sau al oricărui alt mecanism de transmisiune și/sau transformare a obligațiilor și drepturilor din contract de către Beneficiarului ajutorului *de minimis*.
  12. În cazul în care prin bugetul Schemei nu se acoperă sumele necesare finanţării, Furnizorul Schemei este exonerat de orice răspundere.
  13. Furnizorul Schemei este exonerat de orice răspundere asociată oricărei pretenţii sau acţiuni cauzate de încălcarea regulilor, reglementărilor sau legislaţiei de către beneficiar, angajaţii acestuia, ori de persoanele care răspund de aceşti angajaţi, precum şi urmare a încălcării drepturilor aparţinând terţelor părţi.

**Art. 10. Cheltuieli eligibile**

* 1. Sunt eligibile următoarele cheltuieli:
     1. Obligațiile fiscale restante și alte creanțe bugetare administrate de organul fiscal central, definit potrivit art. 1 [pct. 31](https://lege5.ro/App/Document/g4ztkmrygm/codul-de-procedura-fiscala-din-2015?pid=329566896&d=2022-02-13#p-329566896) din Legea [nr. 207/2015](https://lege5.ro/App/Document/g4ztkmrygi/legea-nr-207-2015-privind-codul-de-procedura-fiscala?d=2022-02-13) privind Codul de procedură fiscal, cu modificările și completările ulterioare, existente la momentul acordării grantului, care vor fi achitate cu prioritate în cadrul perioadei de 6 luni de la data acordării ajutorului *de minimis*.
     2. Din grantul acordat, Beneficiarul poate achita obligații fiscale și alte creanțe bugetare care se înregistrează la plată după data acordării ajutorului de minimis și până la expirarea perioadei de 6 luni de la data primei plăți.
     3. Orice cheltuieli efectuate și înregistrate în contabilitatea Beneficiarului într-o perioadă de maximum 6 luni de la data acordării ajutorului de minimis.
     4. Nu sunt eligibile cheltuielile deja compensate prin intermediul altor ajutoare de stat/*de minimis* sau alte finanțări nerambursabile din surse publice acordate Beneficiarului.
     5. Taxa pe valoarea adăugată (TVA) este eligibilă numai dacă aceasta nu se poate recupera. În cazul în care TVA poate fi dedusă doar parțial, numai partea care nu poate fi recuperată este eligibilă.
     6. Indiferent de tipul cheltuielii, beneficiarul are obligația menținerii activității pentru care a obținut finanțare cel puțin 6 luni de la data ultimei plăți. Perioada de suspendare ori întrerupere a activității comerciale nu se ia în calcul la determinarea termenului de 6 luni.

**Art. 11. Modificarea și completarea contractului**

* 1. Prezentul contract poate fi modificat doar cu consimţământul ambelor părţi, prin încheierea unui act adiţional.
  2. Actele adiţionale intră în vigoare la data semnării lor de către ultima parte.
  3. Prin excepţie de la prevederile art. 11.1, Furnizorul poate solicita încheierea unui act adiţional pentru a reflecta modificări intervenite în legislaţia naţională şi/sau comunitară relevantă, cu impact asupra executării prezentului contract, situaţii în care modificarea respectivă intră în vigoare de la data menţionată în actul normativ corespunzător.
  4. Orice modificări în structura Beneficiarului schemei de ajutor de minimis, precum şi în privinţa statutului juridic sau alte modificări de natură a afecta executarea obligaţiilor din prezentul contract trebuie aduse imediat la cunoştinţa Furnizorului, dar nu mai târziu de 72 de ore de la producerea acestora.

**Art. 12. Rezilierea contractului de finanțare. Recuperarea ajutorului de minimis acordat**

* 1. În cazul în care Furnizorul constată, ca urmare a introducerii Contractului semnat în sistemul RegAS, că nu este respectată condiția de cumul al ajutoarelor *de minimis și/*sau căBeneficiarul este subiectul unei decizii de recuperare a unui ajutor *de stat/ de minimis* ce nu a fost executată și creanța nu a fost integral recuperată, Contractul este desființat de drept, Beneficiarul fiind notificat în acest sens. Punerea în întârziere a Beneficiarului rezultă din simplul fapt al neexecutării obligațiilor. Declaratia de invocare a pactului comisoriu este irevocabilă și produce efecte de la data comunicării acesteia către Beneficiar, chiar dacă acesta nu a luat cunoștință de ea din motive care nu îi sunt imputabile.
  2. Ajutorul *de minimis* care trebuie recuperat include și dobânda aferentă, datorată de la data plății până la data recuperării integrale. Rata dobânzii aplicabile este cea stabilită potrivit prevederilor din Regulamentul (UE) [2015/1.589](https://lege5.ro/App/Document/g44dkmjvgy/regulamentul-nr-1589-2015-de-stabilire-a-normelor-de-aplicare-a-articolului-108-din-tratatul-privind-functionarea-uniunii-europene-text-codificat-text-cu-relevanta-pentru-see?d=2022-02-13) al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene și din Regulamentul (CE) [nr. 794/2004](https://lege5.ro/App/Document/gi3tgojyge/regulamentul-nr-794-2004-de-punere-in-aplicare-a-regulamentului-ce-nr-659-1999-al-consiliului-de-stabilire-a-normelor-de-aplicare-a-articolului-93-din-tratatul-ce?d=2022-02-13) al Comisiei din 21 aprilie 2004 de punere în aplicare a Regulamentului (CE) [nr. 659/1999](https://lege5.ro/App/Document/he3dsnzwgm/regulamentul-nr-659-1999-de-stabilire-a-normelor-de-aplicare-a-articolului-93-din-tratatul-ce?d=2022-02-13) al Consiliului de stabilire a normelor de aplicare a articolului 93 din Tratatul CE.
  3. Ajutorul *de minimis* se recuperează în integralitate și în situațiile în care se constată că beneficiarii nu au respectat prevederile Schemei de ajutor *de minimis*, inclusiv faptul că:

a) nu au respectat obligația menținerii activității pentru care au primit finanțare timp de 6 luni de la data ultimei plăți;

b) au făcut declarații incomplete sau neconforme cu realitatea pentru a obține ajutorul *de minimis*;

c) nu au respectat obligațiile prevăzute în contractul de finanțare.

**Art. 13. Forța majoră**

**13.1.** Partea care invocă forța majoră are obligația de a notifica celeilalte părți, imediat şi în mod complet, producerea forței majore şi de a lua orice măsură care îi stă la dispoziție în vederea încetării acesteia.

**13.2.** Forța majoră exonerează părțile de îndeplinirea obligațiilor prevăzute în prezentul contract.

**13.3.** În perioada în care, din cauză de forță majoră, părțile nu își pot îndeplini obligațiile asumate prin prezentul contract, finanțarea nu se acordă.

**Art. 14. Încetarea contractului de finanțare**

Prezentul contract încetează :

**14.1.** Prin acordul de voință al părților, cu recuperarea integrală/proporțională a ajutorului de minimis acordat, inclusiv dobânzi, dacă este cazul.

**14.2.** La data expirării duratei pentru care a fost încheiat, în cazul în care contractul nu a fost prelungit prin act adițional.

**14.3**. Prin reziliere unilaterală de către Furnizor în cazurile și în condițiile prevăzute de prezentul Contract și de cadrul legal al ajutorului de minimis.

**14**.**4**. Prin reziliere de drept, fără punere în întârziere și fără intervenția instanțelor de judecată, în cazul prevăzut la art. 12 din Contract.

**14**.**5.** În alte situații prevăzute de legislația incidentă.

**Art. 15. Soluţionarea litigiilor**

**15.1.** Prezentul contract se interpretează, se execută şi se supune legii române.

**15.2.** În caz de diferend, părţile vor încerca rezolvarea acestuia, cu prioritate, pe cale amiabilă.

**15.3.** Litigiile ce nu au putut fi rezolvate pe cale amiabilă vor fi supuse soluţionării instanţei judecătoreşti competente material de la sediul Furnizorului ajutorului de minimis.

**Art. 16. Confidenţialitatea**

**16.1.** Informaţii confidenţiale vor fi considerate datele şi informaţiile cărora părţile le-au acordat acest caracter prin precizarea făcută sau înscrisă pe documentele transmise, cu excepţia celor care, conform legii, fac obiectul publicităţii, consemnării, înregistrării în registre sau evidenţe publice.

**16.2**. Părţile se obligă să nu transmită terţilor date, informaţii în legătură cu executarea prezentului contract, cu excepţia organismelor guvernamentale cu atribuţii în administrarea, gestionarea, controlul fondurilor şi/sau ajutoarelor nerambursabile.

**16.3.** Încălcarea obligaţiei de confidenţialitate obligă partea responsabilă la repararea prejudiciului cauzat.

**16.4.** Nu sunt confidenţiale documentele, materialele, informaţiile folosite în scopuri publicitare în vederea promovării şi informării, aşa cum acestea au fost definite anterior.

**16.5.** Părţile nu vor putea fi făcute răspunzătoare pentru dezvăluirea de informaţii confidenţiale dacă s-a obţinut acordul scris al celeilalte părţi, sau dacă partea în cauză a dat curs unor dispoziţii legale de dezvăluire a informaţiilor.

**Art. 17. Clauze finale**

**17.1.** Valoarea maximă totală a ajutoarelor de minimis de care a beneficiat întreprinderea unică pe o perioadă de 3 ani consecutivi (2 ani fiscali precedenți şi anul fiscal în curs), cumulată cu valoarea alocării financiare acordate în conformitate cu prevederile prezentului contract, nu va depăşi echivalentul în lei a 200.000 Euro. Aceste plafoane se aplică indiferent de forma ajutorului de minimis sau de obiectivul urmărit şi indiferent dacă ajutorul este finanţat din surse naționale sau comunitare.

**17.**2. Orice comunicare între părți, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii, cât și în momentul primirii.

**17.**3. Prezentul contract se completează cu prevederile normelor legale in vigoare.

Prezentul contract s-a încheiat astăzi,……………….., in doua exemplare originale, cate unul pentru fiecare parte semnatară.

**Furnizor Beneficiar**

**MINISTERUL CULTURII .........................................**

**Președinte/Director General**

....................................... ....................................................

**Ministrul Culturii**

..................................... ........................................................

........................

............................