**ORDIN nr. .............. din .................. 2023**

**pentru aprobarea Procedurii de implementare a Schemei de ajutor minimis prevăzută de Ordinul ministrului culturii nr. 3453/2022 pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările și completările ulterioare**

Ținând cont de prevederile Regulamentului (UE) nr. 1407/18 decembrie 2013 al Comisiei privind aplicarea art. 107 și 108 din Tratatul privind funcționarea Uniunii Europene - ajutoarele de minimis, cu modificările și completările ulterioare,

În temeiul prevederilor Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii Concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare,

Luând în considerare dispozițiile OUG nr. 57/2019 privind Codul administrativ, cu modificările și completările ulterioare,

În conformitate cu avizul favorabil al Consiliului Concurenței nr. RG/10901/03.08.2022 aferent proiectului de ordin al ministrului culturii privind aprobarea schemei de ajutor de minimis pentru sectorul cultural independent*,*

Având în vedere Memorandumul cu tema *„Aprobarea Schemei de ajutor de minimis pentru sectorul cultural independent, în vederea finanţării nerambursabile a sectorului cultural independent în perioada 2022-2023”*, aprobat în ședința Guvernului din data de 05 octombrie 2022,

În temeiul prevederilor art. 11 alin. (4) din Hotărârea Guvernului nr. 90/2010 privind organizarea și funcționarea Ministerului Culturii, cu modificările și completările ulterioare,

Având în vedere Ordinul Ministrului Culturii nr. 2817/2020 pentru aprobarea Regulamentului de organizare și funcționare a Ministerului Culturii, modificat prin Ordinul Ministrului Culturii nr. 2910/11.05.2022,

În considerarea faptului că, potrivit *art. 11 alin. 1 din Schema de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024*, aprobată prin Ordinul ministrului culturii nr. 3453/2022 pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările și completările ulterioare, modalitatea și data de lansare a apelului, procedura de înscriere, verificare, contractare, plată și monitorizare, modelele de declarații se detaliază în ghidul/procedura de implementare a schemei, aprobată prin ordin al Ministrului Culturii,

În baza Referatului de aprobare a proiectului de Ordin al Ministrului Culturii pentru aprobarea Procedurii de implementare a Schemei de ajutor minimis prevăzută de Ordinului Ministrului Culturii nr. 3453/04.11.2022 pentru aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările și completările ulterioare, înregistrat la Cabinetul Ministrului sub nr. ......../............,

Ministrul Culturii emite următorul

**O R D I N**

**Art. I.** Se aprobă *Procedura de implementare a Schemei de ajutor minimis prevăzută de* Ordinului Ministrului Culturii nr. 3453/04.11.2022 pentru aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările și completările ulterioare, precum și Anexele la *Procedura (Anexa nr. 1 – Anexa nr. 9),* prevăzută în anexacare face parte integrantă din prezentul ordin.

**Art.** II. Cabinetul Ministrului va comunica prezentul ordin persoanelor interesate, în vederea ducerii la îndeplinire a prevederilor acestuia.

**RALUCA TURCAN**

**MINISTRUL CULTURII**

**Rela-Nicoleta ȘTEFĂNESCU, retar Gener \_\_\_\_\_\_\_\_\_\_\_\_\_\_**